stanford-oval/wikipedia huggingface dataset:
มนต์ชัย พันธุ์คงชื่น

| พลตำรวจเอกมนต์ชัย พันธุ์คงชื่นม> ป.ช., ม.ว.ม., ท.จ.ว. |
| --- | --- |
พล.ต.ท มนต์ชัย มอบเงินให้กับครอบครัวของพลเมืองดีที่ถูกคนร้ายฆาตกรรมขณะขัดขวางการล้วงกระเป๋าบนรถเมลล์

อธิบดีกรมตำรวจ
ดำรงตำแหน่ง 8 พฤศจิกายน พ.ศ. 2519 – 11 พฤษภาคม พ.ศ. 2524 (4 ปี 185 วัน)
ก่อนหน้า: พลตำรวจเอกศรีสุข มหินทรเทพ
ถัดไป: พลตำรวจเอกสุรพล จุลละพราหมณ์
 
ข้อมูลส่วนบุคคล
เกิด: 2 กันยายน พ.ศ. 2464 อำเภอชนะสงคราม จังหวัดพระนคร ประเทศสยาม
เสียชีวิต: 9 สิงหาคม พ.ศ. 2559 (94 ปี 341 วัน) โรงพยาบาลตำรวจ กรุงเทพมหานคร ประเทศไทย
คู่สมรส: คุณหญิงวิจิตรา พันธุ์คงชื่น
บุตร: พลตำรวจโทกฤษฎา พันธุ์คงชื่น
บุพการี: นายสมาน พันธุ์คงชื่น (บิดา) นางสยาด พันธุ์คงชื่น (มารดา)
ยศที่ได้รับการแต่งตั้ง
ประจำการ: 2519 – 2524
ยศ:  พลตำรวจเอก
บังคับบัญชา: กรมตำรวจ

พลตำรวจเอก มนต์ชัย พันธุ์คงชื่น (2 กันยายน พ.ศ. 2464 – 9 สิงหาคม พ.ศ. 2559) อดีตอธิบดีกรมตำรวจ และอดีตผู้บัญชาการตำรวจนครบาล
ประวัติ

พล.ต.อ. มนต์ชัย เกิดเมื่อวันที่ 2 กันยายน พ.ศ. 2464 ที่ เขตพระนคร เป็นบุตรชายของนายสมานกับนางสยาด พันธุ์คงชื่น มีชื่อเดิมว่า ทิพมนต์ พันธุ์คงชื่น ก่อนจะเปลี่ยนเป็น มนต์ชัย พันธุ์คงชื่น ในสมัย จอมพล ป. พิบูลสงคราม
รับราชการ

พล.ต.อ.มนต์ชัยเคยรับราชการเป็นผู้บัญชาการ
ตำรวจนครบาลและรับพระราชทานยศ พลตำรวจโท ก่อนจะได้เลื่อนขึ้นเป็นรองอธิบดีกรมตำรวจ เมื่อวันที่ 24 มิถุนายน พ.ศ. 2518  ในสมัย พลตำรวจเอกพจน์ เภกะนันทน์ ต่อมาเมื่อพลตำรวจเอกศรีสุขถูกโยกย้ายไปเป็นรองปลัดกระทรวงมหาดไทย พลตำรวจโทมนต์ชัย จึงได้รับโปรดเกล้าให้ดำรงตำแหน่งอธิบดีกรมตำรวจแทนเมื่อวันที่ 8 พฤศจิกายน พ.ศ. 2519  พร้อมกับรับพระราชทานยศ พลตำรวจเอก ในวันเดียวกัน  ก่อนจะเกษียณอายุราชการในปี 2524 ตำแหน่งก่อนเกษียณอายุราชการคือ ข้าราชการพลเรือนสามัญระดับ 11 สำนักเลขาธิการนายกรัฐมนตรี สำนักนายกรัฐมนตรี ซึ่งพล.ต.อ.มนต์ชัย รับราชการในตำแหน่งดังกล่าวระหว่างวันที่ 11-19 พฤษภาคม พ.ศ. 2524 โดยมีพลตำรวจโท สุรพล จุลละพราหมณ์ รองอธิบดีกรมตำรวจขึ้นดำรงตำแหน่งแทน
ยศและตำแหน่ง

20 มิถุนายน พ.ศ. 2485 - ร้อยตำรวจตรี
6 กันยายน พ.ศ. 2487 - ร้อยตำรวจโท
- ร้อยตำรวจเอก
29 กันยายน พ.ศ. 2495 - พันตำรวจตรี
3 สิงหาคม พ.ศ. 2498 - พันตำรวจโท
22 ตุลาคม พ.ศ. 2500 - พันตำรวจเอก
- พลตำรวจตรี
1 ตุลาคม พ.ศ. 2514 - พลตำรวจโท
ครอบครัว

พล.ต.อ.มนต์ชัยสมรสกับคุณหญิงวิจิตรา พันธุ์คงชื่น
มีบุตรชายคือ พลตำรวจโทกฤษฎา พันธุ์คงชื่น อดีตผู้ช่วยผู้บัญชาการตำรวจแห่งชาติ
ถึงแก่อนิจกรรม

พล.ต.อ.มนต์ชัย ถึงแก่อนิจกรรมด้วยโรคชราและเส้นเลือดในสมองแตก ในวันที่ 9 สิงหาคม พ.ศ. 2559 ณ โรงพยาบาลตำรวจ สิริรวมอายุ 94 ปี
เครื่องราชอิสริยาภรณ์

พ.ศ. 2519 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2516 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2521 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2501 –  เหรียญจักรมาลา (ร.จ.ม.)
พ.ศ. 2508 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2514 –  เหรียญกาชาดสมนาคุณ ชั้นที่ 1 (เหรียญทอง)
หลิว เสี่ยวชิ่ง

หลิว เสี่ยวชิ่ง เกิดเมื่อวันที่ 30 ตุลาคม พ.ศ. 2494 เธอเป็นนักแสดงและนักธุรกิจหญิงชาวจีน เธอเป็นนักแสดงหญิงชั้นนำของจีนในยุค 1980s
ประวัติ

ก่อนหน้าที่เธอจะเป็นนักแสดง เธอเคยทำงานในโรงงานมาก่อน และเป็นนักโฆษณาในกองทัพจีน และหลังจากนั้นเธอเป็นนักแสดงของกองทัพทหารจีน
หลิว เสี่ยวชิ่ง สาวอมตะตัวแม่ที่เพิ่งเป็นเจ้าสาวรอบที่ 4 ไปเมื่อไม่นานมานี้เอง ถึงแม้ว่าความงามของเธอจะถูกฟันธงว่ามันไม่ใช่เรื่องธรรมดา เป็นเพราะมีดหมอล้วน ๆ ที่ทำให้คุณป้าวัย 58 ปีที่อีกไม่นานก็จะฉลองแซยิกใหญ่ในวัย 60 ปีอยู่แล้ว ดูสาวและตึงได้ขนาดนี้ จนหาคนลงความเห็นว่าแทบไม่เหลือของจริงในตัวคุณป้า “หลิว เสี่ยวชิ่ง” แต่สิ่งหนึ่งที่ต้องยอมรับในตัวเธอว่า ทั้งท่าทาง กริยา และแววตาของเธอ ไม่แสดงถึงสูงวัยเลยแม้แต่น้อย จึงไม่แปลกที่ใคร ๆ ก็ต้องยกนิ้วให้เธอเป็นเบอร์หนึ่งในเรื่องนี้[ต้องการแหล่งอ้างอิงดีกว่านี้]
ของเหลว

ของเหลว(อังกฤษ: Liquid) เป็นสถานะของไหล ซึ่งปริมาตรจะถูกจำกัดภายใต้สภาวะคงที่ของอุณหภูมิและความดัน และรูปร่างของมันจะถูกกำหนดโดยภาชนะที่บรรจุมันอยู่ ยิ่งไปกว่านั้นของเหลวยังออกแรงกดดันต่อภาชนะด้านข้างและบางสิ่งบางอย่างในตัวของของเหลวเอง ความกดดันนี้จะถูกส่งผ่านไปทุกทิศทาง
ถ้าของเหลวอยู่ในระเบียบของสนามแรงโน้มถ่วง ความดัน  p ที่จุดใด ๆ สามารถแสดงเป็นสูตรทางคณิตศาสตร์ได้ดังนี้
โดย  \rho  เป็น ความหนาแน่นของของเหลว (ซึ่งเป็นค่าคงที่) และ  z คือความลึก ณ จุดใต้พื้นผิวของเหลวนั้น สังเกตว่าในสูตรนี้กำหนดให้ความดันที่ผิวบนเท่ากับ 0 และไม่ต้องคำนึงถึงความตึงผิวของเหลวมีลักษณะเฉพาะของแรงตึงผิว (surface tension) และแรงยกตัว (capillarity) โดยทั่วไปของเหลวจะขยายตัวเมื่อถูกความร้อนและหดตัวเมื่อถูกความเย็น วัตถุที่จมอยู่ในของเหลวจะมีปรากฏการณ์ที่เรียกว่าแรงลอยตัว (buoyancy)
ของเหลวเมื่อได้รับความร้อนจนถึงจุดเดือดจะเปลี่ยนสถานะเป็นก๊าซ และเมื่อทำให้เย็นจนถึงจุดเยือกแข็งก็จะเปลี่ยนสถานะเป็นของแข็ง อ
ดูเพิ่ม

รายชื่อสถานะของสสาร
สถานีย่อยฟิสิกส์
สาขาวิชานิติศาสตร์ มหาวิทยาลัยสุโขทัยธรรมาธิราช

| --- | --- |
School of Law Sukhothai Thammathirat Open University

สถาปนา: พ.ศ. 2523
คณบดี: รองศาสตราจารย์ลาวัลย์  หอนพรัตน์
ที่อยู่: 9/9 หมู่ 9 ถนนแจ้งวัฒนะ ตำบลบางพูด อำเภอปากเกร็ด จังหวัดนนทบุรี 11120
วารสาร: วารสารกฎหมายสุโขทัยธรรมาธราช  Sukothai Tammatirat Law Journal
สี: เขียว
มาสคอต: เจดีย์ทรงพุ่มข้าวบิณฑ์เปล่งรัศมีธรรมจักร
เว็บไซต์: www.law.stou.ac.th/
สาขาวิชานิติศาสตร์ มหาวิทยาลัยสุโขทัยธรรมาธิราช ก่อตั้งขึ้นในปี พ.ศ. 2523 โดยสาขาวิชานิติศาสตร์ แห่งมหาวิทยาลัยสุโขทัยธรรมาธิราช เป็นสถาบันอุดมศึกษาของรัฐที่เปิดทำการเรียนการสอนในสาขานิติศาสตร์เป็นอันดับที่ 4 ของประเทศไทย  (รองจากมหาวิทยาลัยธรรมศาสตร์ จุฬาลงกรณมหาวิทยาลัย และมหาวิทยาลัยรามคำแหง) และเป็นสถาบันอุดมศึกษาอันดับที่ 6 ของประเทศไทยที่เปิดสอนในสาขาวิชานิติศาสตร์ (รองจาก มหาวิทยาลัยธรรมศาสตร์ จุฬาลงกรณ์มหาวิทยาลัย มหาวิทยาลัยศรีปทุม มหาวิทยาลัยรามคำแหงและมหาวิทยาลัยธุรกิจบัณฑิตย์)   ปัจจุบันสาขาวิชานิติศาสตร์ มหาวิทยาลัยสุโขทัยธรรมาธิราช เปิดทำการเรียนการสอนตั้งแต่ระดับหลักสูตรประกาศนียบัตรทางกฎหมาย จนถึงหลักสูตรปริญญาทางนิติศาสตร์
ปัจจุบัน ปริญญาทางนิติศาสตร์ จากสาขาวิชานิติศาสตร์ มหาวิทยาลัยสุโขทัยธรรมาธิราช ได้รับการรับรองจากเนติบัณฑิตยสภา ผู้ได้รับปริญญาทางนิติศาสตร์ จากมหาวิทยาลัยสุโขทัยธรรมาธิราช สามารถสมัครเข้าเป็นนักศึกษา ของสำนักอบรมศึกษากฎหมายแห่งเนติบัณฑิตยสภาและสามารถสอบไล่เพื่อเป็นเนติบัณฑิตไทยได้  (น.บ.ท.)  และผู้ได้รับปริญญาทางนิติศาสตร์ จากสาขาวิชานิติศาสตร์ มหาวิทยาลัยสุโขทัยธรรมาธิราช สามารถสมัครเป็นวิสามัญสมาชิกเนติบัณฑิตยสภาได้ ซึ่งทำให้ผู้ได้รับปริญญาทางนิติศาสตร์จากมหาวิทยาลัยสุโขทัยธรรมาธิราชมีสิทธิสวมเสื้อครุยเนติบัณฑิตได้ และหากได้ผ่านการอบรมวิชาว่าความจากสภาทนายความแล้ว สามารถขอขึ้นทะเบียนเป็นทนายความได้โดยไม่ต้องสอบไล่ได้เนติบัณฑิตไทยก่อน
ประวัติ

มหาวิทยาลัยสุโขทัยธรรมาธิราช มีนโยบายจัดตั้งสาขาวิชานิติศาสตร์ขึ้น เนื่องจากเล็งเห็นถึงความต้องการของสังคมในวิชาการด้านนี้เป็นอย่างมาก ดังปรากฏในรายงานการวิจัยเรื่องความคิดเห็นของประชาชนต่อมหาวิทยาลัยเปิด (พ.ศ. 2521) ที่เสนอต่อทบวงมหาวิทยาลัย และผลของการสำรวจ ความต้องการของสังคมที่มีต่อวิชากฎหมาย (พ.ศ. 2523)  โดยคณะกรรมการการศึกษาและจัดทำโครงการสาขาวิชานิติศาสตร์ มหาวิทยาลัยสุโขทัยธรรมาธิราช ซึ่งปรากฏว่ามีผู้สนใจศึกษาวิชานิติศาสตร์ถึงร้อยละ 83.11 ของผู้ที่ตอบ แบบสอบถามมหาวิทยาลัยสุโขทัยธรรมาธิราชจึงมีนโยบายที่จะเสริมสร้างและพัฒนา บุคลากรในวงวิชาชีพที่เกี่ยวข้องกับกฎหมาย ทั้งในภาครัฐและเอกชน เพื่อให้มีความรู้ทางด้านวิชานิติศาสตร์อย่างกว้างขวาง และเหมาะสมกับลักษณะงานในหน้าที่ของตนตาม ความต้องการของสังคม นอกจากนี้ มหาวิทยาลัยสุโขทัยธรรมาธิราชยังมีนโยบายที่จะส่งเสริม การศึกษาต่อเนื่องให้แก่ผู้ที่จบการศึกษา ขั้นปริญญาตรีและอนุปริญญาในสาขาวิชาอื่น ตลอดจนประชาชนผู้สนใจในวิชากฎหมายเพื่อเป็นการให้ความรู้ และให้บริการทางวิชาการ แก่สังคมอย่างกว้างขวางและทั่วถึง
สัญลักษณ์

สัญลักษณ์สาขาวิชานิติศาสตร์ มหาวิทยาลัยสุโขทัยธรรมาธิราช มาจากแนวความคิดของเค้าโครงขององค์เจดีย์พุ่มข้าวบิณฑ์อันเป็นลักษณะที่เด่นที่สุดของตรามหาวิทยาลัยสุโขทัยธรรมาธิราช วงกลมวงใหญ่หนาบางซึ่งมาจาก รูปแบบของธรรมจักรหรือธรรมศาสตร์ อันหมายถึงความเป็นธรรม ความชอบธรรม ความดีงาม ซึ่งเป็นเครื่องหมายดั้งเดิมของคำว่า "นิติศาสตร์" ในปัจจุบัน ตราชูสองแขนอันเป็นสัญลักษณ์สากลของศาสตร์แห่งกฎหมาย ด้านบนของแกนตราชั่งมีวงกลมหนาวงเล็ก หมายถึงบุคคล ขณะเดียวกันก็เป็นแกนของวงล้อธรรมจักรด้วย นำทั้งหมดนี้มาพัฒนารูปแบบให้เป็นรูปแบบกราฟิก เน้นความเรียบง่าย โดดเด่น งดงาม จำติดตา
โดยองค์ประกอบของสัญลักษณ์ทั้งหมดนี้ สื่อความหมายถึงถึงบุคคลผู้ศึกษาหาความรู้จากศาสตร์แห่งความเป็นธรรมในสาขาวิชานิติศาสตร์ มหาวิทยาลัยสุโขทัยธรรมาธิราช จะสามารถใช้ความรู้ความสามารถเพื่อดำรงความเป็นธรรม ความชอบธรรม ให้เกิดแก่สังคมและมวลมนุษย์
หลักสูตร

| ระดับหลักสูตรประกาศนียบัตร | ระดับอนุปริญญา | ระดับปริญญาตรี | ระดับปริญญาโท |
| --- | --- | --- | --- |
|  ประกาศนียบัตรกฎหมายการที่ดินและทรัพย์สิน หลักสูตรประกาศนียบัตรกฎหมายการที่ดินและทรัพย์สิน (2 ปี) อักษรย่อ ป.กท. |  อนุปริญญานิติศาสตร์​ หลักสูตรอนุปริญญานิติศาสตร์ อักษรย่อ อนุ น.บ. |  นิติศาสตรบัณฑิต​ หลักสูตรนิติศาสตรบัณฑิต (4 ปี) อักษรย่อ น.บ.  หลักสูตรปริญญาตรีต่อเนื่อง (3 ปี) อักษรย่อ น.บ. |  นิติศาสตรมหาบัณฑิต​ หลักสูตรนิติศาสตร์มหาบัณฑิต วิชาเอกกฎหมายอาญาและกระบวนการยุติธรรม ′′อักษรย่อ น.ม.  หลักสูตรนิติศาสตรมหาบัณฑิต วิชาเอกกฎหมายธุรกิจ อักษรย่อ น.ม.  หลักสูตรนิติศาสตรมหาบัณฑิต วิชาเอกกฎหมายมหาชน อักษรย่อ น.ม.    |
การศึกษา

การศึกษาในสาขาวิชานิติศาสตร์ มหาวิทยาลัยสุโขทัยธรรมาธิราช เป็นการศึกษาในระบบทางไกล โดยนักศึกษาต้องศึกษาทำความเข้าใจจากเอกสารการสอนและสื่อต่าง ๆ ที่มหาวิทยาลัยส่งไปให้นักศึกษาทางไปรษณีย์ และจากการเข้าเรียนเสริมจากศูนย์บริการการศึกษาต่าง ๆ ที่มหาวิทยาลัยจัดห้องเรียนเฉพาะขึ้นในบางวิชา รวมไปถึงการศึกษาจากสื่อสารสนเทศต่าง ๆ ที่มหาวิทยาลัยจัดขึ้น เช่น e-Learning โทรทัศน์ทางไกลผ่านดาวเทียม เป็นต้น
จาการที่สาขาวิชานิติศาสตร์ มหาวิทยาลัยสุโขทัยธรรมาธิราช ตัดคะแนนผ่านด้วยการสอบไล่ 100% ไม่มีคะแนนเก็บในทุกชุดวิชา และไม่มีการเปิดห้องเรียนตามปกติเหมือนมหาวิทยาลัยปิดและเปิดอื่น ๆ ในประเทศไทย นักศึกษาจึงจำเป็นต้องศึกษาด้วยตนเองจากสื่อที่จำกัด ทำให้นักศึกษาในมหาวิทยาลัยนี้จำเป็นต้องศึกษาเอกสารการสอนและศึกษาเพิ่มเติมให้ครบถ้วนและเข้าใจด้วยตนเองโดยถ่องแท้ภายใต้เงื่อนไขที่จำกัด เพื่อสามารถทำข้อสอบของมหาวิทยาลัยได้
สาขาวิชานิติศาสตร์ มหาวิทยาลัยสุโขทัยธรรมาธิราช มีการออกข้อสอบวิชากฎหมาย แตกต่างจากโรงเรียนกฎหมายอื่นในประเทศไทยคือ มีการออกข้อสอบแบบปรนัยในการสอบไล่วิชากฎหมายด้วย โดยตัดคะแนนปรนัย 50% และอัตนัย 50% โดยการออกข้อสอบในภาคปรกติ จะออกข้อสอบแบบตัวเลือก (ปรนัย) 60 ข้อ และข้อสอบแบบเขียนตอบ (อัตนัย) 3 ข้อ (ข้อละ 20 คะแนน) โดยมีเกณฑ์การให้คะแนนอัตนัยเช่นเดียวกับโรงเรียนกฎหมายทั่วไป (คณะนิติศาสตร์ ในมหาวิทยาลัยต่าง ๆ) โดยตัดคะแนนผ่านในชุดวิชานั้น ๆ ที่ 60/100 คะแนน
(ในคำวินิจฉัยปัญหาข้อสอบกฎหมาย ในวารสารกฎหมายสุโขทัยธรรมาธิราช มีคำแนะนำว่า มีหลายครั้งที่นักศึกษาทำข้อสอบอัตนัยได้คะแนนดี แต่ทำข้อสอบปรนัยไม่ดีเท่าที่ควรจะเป็น ทั้งนี้เนื่องจากข้อสอบปรนัยของมหาวิทยาลัยสุโขทัยธรรมาธิราช เป็นการออกข้อสอบที่ไม่เน้นออกบทเรียนเฉพาะจุด ไม่ซ้ำซ้อนกับภาคที่ผ่านมา (ออกข้อสอบใหม่หมดในทุกภาค ไม่มีการนำข้อสอบเก่ามาออกใหม่) ทั้งนี้เพื่อการประเมินผลความรู้โดยรวมของนักศึกษา และบ่อยครั้งที่ออกข้อสอบปรนัยในระดับวิเคราะห์และสังเคราะห์ปะปนกันไป ด้วยเหตุนี้จึงอาจทำให้นักศึกษาส่วนใหญ่ที่เน้นเฉพาะการทำข้อสอบอัตนัยเท่านั้นสอบไม่ผ่าน ทั้งที่สามารถทำข้อสอบอัตนัยได้คะแนนดีมาก)
เมื่อใกล้สำเร็จการศึกษา สาขาวิชานิติศาสตร์ มหาวิทยาลัยสุโขทัยธรรมาธิราช จะมีการจัดอบรมประสบการณ์วิชาชีพกฎหมาย ที่มหาวิทยาลัยสุโขทัยธรรมาธิราช (นนทบุรี) เพื่ออบรมนักศึกษาในด้านฝึกการปฏิบัติการทางกฎหมาย และทำกิจกรรมร่วมกัน เช่น การเข้าห้องเรียนศาลจำลอง  (โดยมีผู้พิพากษาตัวจริงเป็นผู้พิพากษาศาลจำลอง)  เป็นต้น เพื่อให้นักศึกษาได้ฝึกประสบการณ์จริงในการปฏิบัติการทางกฎหมาย เพื่อที่จะสามารถนำความรู้ที่ได้รับจากมหาวิทยาลัยไปใช้จริงได้ในอนาคต
วารสารประจำสาขาวิชา (วารสารคณะ)

วารสารกฎหมายสุโขทัยธรรมาธิราช เป็นวารสารประจำสาขาวิชานิติศาสตร์ มหาวิทยาลัยสุโขทัยธรรมาธิราช โดยมหาวิทยาลัยสุโขทัยธรรมาธิราช​ได้ตีพิมพ์วารสารสุโขทัยธรรมาธิราชขึ้นครั้งแรกในปี พ.ศ. 2531​เพื่อเป็นวารสารกลางในการลงพิมพ์บทความทางวิชาการ รายงานการวิจัยทางนิติศาสตร์ รวมไปถึงเฉลยและวิเคราะห์ข้อสอบปัญหาข้อกฎหมายที่น่าสนใจที่สาขาวิชานำมาออกเป็นปัญหาข้อสอบในภาคที่ผ่านมา รวมไปถึงการวิจารณ์และแนะนำหนังสือกฎหมายที่น่าสนใจ
ปัจจุบัน วารสารกฎหมายสุโขทัยธรรมาธิราช แบ่งเป็นวารสารฉบับปกติ และฉบับพิเศษ โดยฉบับปกติตีพิมพ์ปีละ 2 ฉบับ ในเดือนมิถุนายน และเดือนธันวาคม ส่วนฉบับพิเศษตีพิมพ์เพียงสองฉบับ โดยฉบับพิเศษแรกตีพิมพ์ในเดือนตุลาคม พ.ศ. 2537 ฉบับพิเศษที่สองตีพิมพ์ในเดือนตุลาคม พ.ศ. 2544 โดยฉบับพิเศษทั้งสองเล่มมีเนื้อหาเกี่ยวกับการแนะนำการศึกษาวิชากฎหมายในแต่ละชุดวิชาของมหาวิทยาลัย และข้อสอบวิชากฎหมายบางส่วนที่สาขาวิชาเคยนำมาออกเป็นข้อสอบประจำภาค รวมไปถึงการวิเคราะห์ข้อสอบที่น่าสนใจอย่างละเอียด
ความร่วมมือทางวิชาการและบริการสังคม

ปัจจุบันสาขาวิชานิติศาสตร์มหาวิทยาลัยสุโขทัยธรรมาธิราช ได้ก่อตั้งศูนย์กฎหมายและสถาบันให้ความรู้ด้านกฎหมายต่าง ๆ เพื่อเป็นการให้ความรู้และเพื่อให้เป็นแหล่งศึกษาค้นคว้าวิจัยและเผยแพร่ความรู้ในด้านกฎหมายเฉพาะต่าง ๆ แก่สังคมไทย เช่น การจัดตั้งศูนย์กฎหมายสิทธิมนุษยชนและสันติศึกษา (ศกส) โครงการสถาบันศึกษากฎหมายเศรษฐกิจและธุรกิจระหว่างประเทศ เป็นต้น
เกียรติประวัติ

พระบาทสมเด็จพระวชิรเกล้าเจ้าอยู่หัว ทรงเข้ารับการศึกษาในคณะนิติศาสตร์ มหาวิทยาลัยสุโขทัยธรรมาธิราช ในปี พ.ศ. 2527 และทรงสำเร็จการศึกษานิติศาสตร์บัณฑิต เกียรตินิยมอันดับสอง เมื่อเดือนมกราคม พ.ศ. 2531 (รุ่นที่ 2) จึงนับว่าเป็นมงคลและเกียรติประวัติยิ่งแก่สาขาวิชานิติศาสตร์ มหาวิทยาลัยสุโขทัยธรรมาธิราชอย่างหาที่สุดมิได้
แหล่งข้อมูลอื่น

สาขาวิชานิติศาสตร์ มหาวิทยาลัยสุโขทัยธรรมาธิราช เก็บถาวร 2013-07-30 ที่ เวย์แบ็กแมชชีน
กระดานสนทนาวิชาการสาขาวิชานิติศาสตร์ มหาวิทยาลัยสุโขทัยธรรมาธิราช เก็บถาวร 2007-04-06 ที่ เวย์แบ็กแมชชีน
รายชื่อสถาบันการศึกษาที่เนติบัณฑิตยสภารับรองในปัจจุบัน เก็บถาวร 2009-09-17 ที่ เวย์แบ็กแมชชีน
| ด ค กรายชื่อโรงเรียนกฎหมายในประเทศไทย  |
| --- | --- | --- |
| มหาวิทยาลัยในกำกับของรัฐ | เกษตรศาสตร์ (บางเขน) •  เกษตรศาสตร์ (เฉลิมพระเกียรติ) • ขอนแก่น (นิติศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • แม่ฟ้าหลวง • ทักษิณ • ธรรมศาสตร์ • บูรพา • พะเยา • วลัยลักษณ์ • สงขลานครินทร์ • สวนดุสิต |  |
| มหาวิทยาลัยของรัฐ | นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| มหาวิทยาลัยราชภัฎ | กำแพงเพชร • เชียงราย • นครราชสีมา • บุรีรัมย์ • เพชรบูรณ์• ร้อยเอ็ด  • มหาสารคาม • สุราษฎร์ธานี • หมู่บ้านจอมบึง • อุดรธานี  • อุบลราชธานี |  |
| มหาวิทยาลัยเอกชน | กรุงเทพ • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • ปทุมธานี • พายัพ • ภาคกลาง • ภาคตะวันออกเฉียงเหนือ • โยนก • รังสิต • รัตนบัณฑิต • ราชธานี • วงษ์ชวลิตกุล • เวสเทิร์น • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย • เอเชียอาคเนย์ • นอร์ท-เชียงใหม่ • ฟาฏอนี |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยสุโขทัยธรรมาธิราช |
| --- | --- | --- |
| สาขาวิชา | นิติศาสตร์ · นิเทศศาสตร์ · มนุษยนิเวศศาสตร์ · รัฐศาสตร์ · วิทยาการจัดการ · วิทยาศาสตร์สุขภาพ · ศิลปศาสตร์ · ศึกษาศาสตร์ · เศรษฐศาสตร์ · เกษตรศาสตร์และสหกรณ์ · วิทยาศาสตร์และเทคโนโลยี · พยาบาลศาสตร์ |  |
| โครงการเรียนล่วงหน้า | สัมฤทธิบัตร · สัมฤทธิบัตรบัณฑิต |  |
| ศูนย์วิทยพัฒนา | ลำปาง · สุโขทัย · นครสวรรค์ · อุดรธานี · อุบลราชธานี · นครนายก · เพชรบุรี · จันทบุรี · นครศรีธรรมราช · ยะลา |  |
| พิพิธภัณฑ์ | ห้องพระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี |  |
หมวดหมู่ • โครงการ • สถานีย่อย
อาคารที่ทำการของสาขาวิชานิติศาสตร์ มหาวิทยาลัยสุโขทัยธรรมาธิราช ตั้งอยู่ที่ชั้น 5 อาคารวิชาการ 3 มหาวิทยาลัยสุโขทัยธรรมาธิราช นนทบุรี
ศาลจำลองสำหรับนักศึกษาปริญญาตรี ภายในอาคารเฉลิมพระเกียรติ ๘๐ พรรษา
หน้าปก "วารสารกฎหมายสุโขทัยธรรมาธิราช" ​ฉบับพิเศษเล่มที่ 2 (พิมพ์ครั้งที่​2)
โรงเรียนเมืองพัทยา 7 (บ้านหนองพังแค)

| โรงเรียนเมืองพัทยา 7 (บ้านหนองพังแค) Pattaya City 7 School (Ban Nong Pang Kae) |
| --- | --- |
ปฺญญา โลกสฺมิฺ ปฺชโชโต - ปัญญาเป็นแสงสว่างแห่งโลก
ที่ตั้ง
เลขที่ 87 หมู่ 12 ถนนสุขุมวิท ตำบลหนองปรือ อำเภอบางละมุง จังหวัดชลบุรี  20150   โทรศัพท์ 038 231 796 โทรสาร 038 231 796
พิกัด: 12°53′22″N 100°53′50″E﻿ / ﻿12.8893107°N 100.8972094°E﻿ / 12.8893107; 100.8972094
ข้อมูล
ชื่ออื่น: ม.พ.ย.๗
ประเภท: โรงเรียนรัฐบาล
สถาปนา: 12 มิถุนายน พ.ศ. 2482
ผู้ก่อตั้ง: กำนันผู้ใหญ่บ้าน และราษฎร์ร่วมกันจัดสร้างโรงเรียน
เขตการศึกษา: สำนักงานเขตพื้นที่การศึกษาชลบุรีเขต12 
หน่วยงานกำกับ: เมืองพัทยา กรมส่งเสริมการปกครองท้องถิ่น กระทรวงมหาดไทย
ผู้อำนวยการ: นายสุเทพ คล้ายสีแก้ว
ระดับชั้น: อ.1 - ม.6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน
ห้องเรียน: 8 อาคารเรียน
พื้นที่: 26 ไร่เศษ
สี: กรมท่า-ชมพู
เว็บไซต์: www.pattayacity7school.ac.th
โรงเรียนเมืองพัทยา 7 (บ้านหนองพังแค) - Pattaya City 7 School (Ban Nong Pang Kae) เป็นโรงเรียนที่ตั้งอยู่หน้าถนนสุขุวิทตรงข้ามวัดบุณย์กัญจนาราม ตำบลหนองปรือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา
ประวัติ

โรงเรียนเมืองพัทยา 7 (บ้านหนองพังแค) สร้างขึ้นเมื่อวันที่ 12 มิถุนายน พ.ศ. 2482 มีกำนันผู้ใหญ่บ้าน และราษฎร์ชาวบ้านร่วมกันจัดสร้าง ตามพระราชบัญญัติประถมศึกษา ขนาดกว้าง 4 วา ยาว 7 วา โดยมีนายอ่วน เพลิดพริ้ง ได้บริจาคที่ดินและเป็นครูใหญ่คนแรก
ต่อมาปี 2484 ได้สร้างอาคารเรียนแบบ ป.1 ขึ้น 3 ห้อง ขนาดกว้าง 9 เมตร ยาว 27 เมตร งบประมาณ 4,000 บาท และปี 2495 ได้เปลี่ยนชื่อโรงเรียนเป็น " โรงเรียนบ้านหนองพังแค "
ต่อมาปี 2521 ได้โอนมาอยู่ในสังกัดเมืองพัทยา ตามพระราชบัญญัติระเบียบบริหารราชการเมืองพัทยา ปี 2521 และได้เปลี่ยนชื่อเป็น " โรงเรียนเมืองพัทยา 7 (บ้านหนองพังแค) " ยังคงชื่อเดิมไว้ในวงเว็บ
รายนามผู้บริหาร

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | ภาพ | ชื่อและนามสกุล | เริ่มวาระ | สิ้นสุดวาระ | หมายเหตุ |  |
| 1 | - | นายอ่วน เพลิดพริ้ง  (ครูใหญ่) | พ.ศ. 2482 | พ.ศ. 2495 | เป็นครูใหญ่คนแรก |  |
| 2 | - | นายไพบูลย์ จันทวรินทร์  (ครูใหญ่) | พ.ศ. 2495 | พ.ศ. 2509 | - |  |
| 3 | - | นายนิยม สุรโครต  (ครูใหญ่) | พ.ศ. 2509 | พ.ศ. 2511 | - |  |
| 4 | - | นางเพ็ญศรี แก่นอำพ้น  (รักษาการครูใหญ่) | พ.ศ. 2511 | พ.ศ. 2512 | - |  |
| 5 | - | นางอำไพ สุกใส  (รักษาการครูใหญ่) | พ.ศ. 2512 | พ.ศ. 2513 | - |  |
| 6 | - | นางนงเยาว์ เพชรแดง  (รักษาการครูใหญ่) | พ.ศ. 2513 | พ.ศ. 2514 | - |  |
| 7 | - | นายสมศักดิ์ โปร่งน้ำใจ  (ครูใหญ่) | พ.ศ. 2514 | พ.ศ. 2520 | - |  |
| 8 | - | นายจรูญ ปานแดง  (ครูใหญ่) | พ.ศ. 2520 | พ.ศ. 2525 | - |  |
| 9 | - | นางปราณี มณีสาร  (ครูใหญ่) | พ.ศ. 2525 | พ.ศ. 2527 | - |  |
| 10 | - | นายปัญญา มายุศิริ  (ครูใหญ่) | พ.ศ. 2527 | พ.ศ. 2529 | - |  |
| 11 | - | นายปิรยศ แจ่มกระจ่าง  (อาจารย์ใหญ่) | พ.ศ. 2529 | พ.ศ. 2539 | - |  |
| 12 | - | นายมนัส คงวัฒนะ  (ผู้อำนวยการ) | พ.ศ. 2539 | พ.ศ. 2560 |  เป็นอาจารย์ใหญ่ ปี 2539 - 2540 เป็นผู้อำนวยการ ปี 2539 - 2560 |  |
| 13 | - | นางผกาพันธุ์ วีระสิงห์  (รักษาการผู้อำนวยการ) | พ.ศ. 2559 | ปัจจุบัน | ดำรงตำแหน่งอยู่ |  |
สัญลักษณ์ประจำโรงเรียน

ตราประจำโรงเรียน
ต้นไม้ประจำโรงเรียน
พระพุทธรูปประจำโรงเรียน พระพุทธมงคลศรีสัตตะมุนี (หอพระศรีสัตตะมุนี สร้างขึ้นปี 2553)
ตราประจำโรงเรียนเมืองพัทยา 7 (บ้านหนองพังแค)  นักรบขี่ม้า แสดงถึงความกล้าหาญ
คำขวัญโรงเรียน นักเรียนดี สถานที่น่าอยู่ ครูมีจรรยาบรรณ สร้างสรรค์กีฬา พัฒนาชุมชน
ต้นไม้ประจำโรงเรียน จามจุรี
สีประจำโรงเรียน
สีชมพู   หมายถึง เปรียบเสมือนความอ่อนน้อมถ่อมตน
สีน้ำเงินกรมท่า   หมายถึง เปรียบเสมือนความเข้มแข็ง
แหล่งข้อมูลอื่น

เว็บไซต์โรงเรียนเมืองพัทยา 7 (บ้านหนองพังแค) เก็บถาวร 2016-10-25 ที่ เวย์แบ็กแมชชีน
แผนที่และภาพถ่ายทางอากาศของ โรงเรียนเมืองพัทยา 7 (บ้านหนองพังแค)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
12°53′21″N 100°53′45″E﻿ / ﻿12.889261°N 100.895879°E﻿ / 12.889261; 100.895879
หน่วยวัด

หน่วยวัด (อังกฤษ: unit of measurement) คือขนาดของปริมาณที่แน่นอน ซึ่งถูกนิยามและใช้โดยข้อตกลงหรือกฎหมาย ที่ใช้เป็นมาตรฐานสำหรับการวัดปริมาณทางกายภาพ โดยปริมาณทางกายภาพอื่นๆ สามารถเขียนแทนได้ในรูปผลคูณของหน่วยวัด
ตัวอย่างเช่น ความยาว เป็นปริมาณทางกายภาพ โดยเมตร (สัญลักษณ์ m) เป็นหน่วยความยาวที่แสดงถึงความยาวซึ่งถูกกำหนดไว้อย่างแน่นอน ดังนั้น เมื่อต้องการสื่อถึงความยาว "10 เมตร" (หรือ 10 m) ความหมายที่แท้จริงจะหมายถึง 10 เท่าของความยาวซึ่งถูกกำหนดไว้อย่างแน่นอนที่เรียกว่า "เมตร"
นิยาม ข้อตกลง และการใช้งานหน่วยวัดต่างๆ ได้มีบทบาทที่สำคัญสำหรับการทำความเข้าใจองค์ความรู้ต่างๆ ของมนุษย์ตั้งแต่ยุคแรกจนถึงยุคปัจจุบัน โดยได้มีระบบการวัดหลายระบบที่ใช้กันอย่างแพร่หลาย และปัจจุบันก็ได้มีมาตรฐานสากลที่เรียกว่าระบบหน่วยวัดระหว่างประเทศ หรือระบบเอสไอขึ้น ซึ่งเป็นรูปแบบปัจจุบันของระบบเมตริก
หมู่เกาะมาร์แชลล์ในโอลิมปิกฤดูร้อน 2020

| หมู่เกาะมาร์แชลล์ ในโอลิมปิกฤดูร้อน 2020 |
| --- | --- |

รหัสประเทศ: MHL
เอ็นโอซี: คณะกรรมการโอลิมปิกแห่งชาติหมู่เกาะมาร์แชลล์
เว็บไซต์: www.oceaniasport.com/marshalls
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 2 คน  ใน 1 ชนิดกีฬา
ผู้เชิญธงชาติ (พิธีเปิด): โคลลีน เฟอร์จีซัน ฟิลลิป คิโนโนะ
ผู้เชิญธงชาติ (พิธีปิด): N/A
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
2008 2012 2016 2020 2024
หมู่เกาะมาร์แชลล์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่สี่ที่ประเทศเข้าร่วมการแข่งขันกีฬาโอลิมปิกฤดูร้อน นับตั้งแต่การเข้าร่วมครั้งแรกในปี 2008 คณะผู้แทนประกอบด้วยนักกีฬา 2 คน ได้แก่ ชาย 1 คน และหญิง 1 คน ซึ่งแข่งขันใน 2 รายการในกีฬาว่ายน้ำ นักว่ายน้ำ ฟิลลิป คิโนโนะ ลงแข่งขันในรายการฟรีสไตล์ 50 เมตรชาย ขณะที่โคลลีน เฟอร์จีซัน ผู้เข้าแข่งขันที่กลับมาจากการแข่งขันโอลิมปิกที่ริโอในปี 2016 ลงแข่งขันในรายการฟรีสไตล์ 100 เมตรหญิง เป็นครั้งแรกที่มีผู้เชิญธง 2 คน ได้แก่ ชาย 1 คน และหญิง 1 คน ได้รับอนุญาตให้เข้าร่วมการแข่งขันโอลิมปิก เพื่อส่งเสริมความเท่าเทียมทางเพศ เฟอร์จีซันและคิโนโนะเป็นผู้นำทีมชาติหมู่เกาะมาร์แชลล์ในฐานะผู้เชิญธงในพิธีเปิด อย่างไรก็ตาม หมู่เกาะมาร์แชลล์ยังไม่สามารถคว้าเหรียญรางวัลโอลิมปิกได้เป็นครั้งแรก
ประวัติ

หมู่เกาะมาร์แชลล์เป็นประเทศเกาะในไมโครนีเซีย ตั้งอยู่ในมหาสมุทรแปซิฟิกตะวันตก ระหว่างฮาวายและออสเตรเลีย ในปี 2021 เกาะนี้มีประชากรประมาณ 42,418 คน ประเทศเกาะนี้อยู่ภายใต้การควบคุมของสหรัฐอเมริกา และก่อนหน้านั้นเคยอยู่ภายใต้การควบคุมของญี่ปุ่นและเยอรมนีในช่วงเวลาต่างๆ ของประวัติศาสตร์ จนกระทั่งได้รับอำนาจอธิปไตย ในปี 1979 รัฐบาลหมู่เกาะมาร์แชลล์ได้รับการจัดตั้งอย่างเป็นทางการ และประเทศก็กลายเป็นประเทศที่ปกครองตนเอง ในปี 1986 ข้อตกลงการรวมกลุ่มอย่างเสรีกับสหรัฐอเมริกามีผลใช้บังคับ โดยมอบอำนาจอธิปไตยให้กับสาธารณรัฐหมู่เกาะมาร์แชลล์ ประเทศเกาะนี้ประกอบด้วยเกาะปะการัง 29 เกาะ และเกาะเดี่ยว 5 เกาะ
คณะกรรมการโอลิมปิกแห่งชาติหมู่เกาะมาร์แชลล์ได้รับการรับรองจากคณะกรรมการโอลิมปิกสากลในปี 2006 ในระหว่างการประชุมของ IOC เมื่อวันที่ 9 กุมภาพันธ์ 2006 การยอมรับหมู่เกาะมาร์แชลล์พร้อมกับมอนเตเนโกร (ซึ่งเข้าร่วมการแข่งขันโอลิมปิกฤดูร้อน 2004 ในฐานะเซอร์เบียและมอนเตเนโกร) และตูวาลูในปีถัดมา ทำให้จำนวนประเทศที่เข้าแข่งขันโอลิมปิก 2008 เพิ่มขึ้นเป็น 205 ประเทศ เดิมทีการแข่งขันกีฬาโอลิมปิกฤดูร้อน 2020 มีกำหนดจัดขึ้นระหว่างวันที่ 24 กรกฎาคมถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคมถึง 8 สิงหาคม 2021 เนื่องจากการระบาดทั่วของโควิด-19 สำหรับการแข่งขันกีฬาโอลิมปิกฤดูร้อน 2020 หมู่เกาะมาร์แชลล์ส่งนักกีฬา 2 คนเข้าร่วม โดยทีมที่เข้าร่วมการแข่งขันในปี 2020 มีนักว่ายน้ำ 2 คน ฟิลลิป คิโนโนะ นักว่ายน้ำจะเข้าร่วมการแข่งขันโอลิมปิกครั้งแรกในปี 2020 โดยเขาลงแข่งขันในรายการฟรีสไตล์ 50 เมตรชาย ส่วนโคลลีน เฟอร์จีซันที่เข้าร่วมการแข่งขันรายการฟรีสไตล์ 100 เมตรหญิง ถือเป็นครั้งที่สองติดต่อกันที่เธอเข้าร่วมการแข่งขันกีฬาโอลิมปิกฤดูร้อน ทั้งคิโนโนะและเฟอร์จีซันเป็นผู้เชิญธงชาติหมู่เกาะมาร์แชลล์ในพิธีเปิด ไม่มีนักกีฬาจากหมู่เกาะมาร์แชลล์เข้าร่วมพิธีปิด เนื่องจากมาตรการที่เกี่ยวข้องกับโควิด-19 ที่กำหนดให้นักกีฬาต้องออกจากญี่ปุ่นภายใน 48 ชั่วโมงหลังจากเสร็จสิ้นการแข่งขันครั้งสุดท้าย